《题顾正字谿居》
唐代·李昭象

高敞吟轩近钓湾，尘中来似出人间。若教明月休生桂，

应得危时共掩关。春酒夜棋难放客，短篱疏竹不遮山。

莫夸恬淡胜荣禄，雁引行高未许闲。

作者简介：李昭象，约生于唐宣宗大中十一年，池州人，卒年不详。懿宗末，以文谒相国路严，问其年，仅十七。时严亦年少，颇器重之，荐于朝。将召试，会严贬，遂还秋浦。移居九华，与张乔、顾云辈为方外友。昭象能诗，今存八首。